|  |  |  |
| --- | --- | --- |
| UnivBacau nou | **ROMÂNIA**  MINISTERUL EDUCAŢIEI NAȚIONALE ŞI CERCETĂRII ŞTIINŢIFICE  **UNIVERSITATEA „VASILE ALECSANDRI” DIN BACĂU**  Calea Mărăşeşti, Nr. 157, Bacău 600115  Tel. +40-234-542411, tel./fax +40-234-545753  [www.ub.ro](http://www.ub.ro/); e-mail: [rector@ub.ro](mailto:rector@ub.ro) |  |

**Proiectul social Împreună în buuria dăruirii, ediția a IX-a**

Comunicat de presă

În perioada 2-16 decembrie 2015 Departamentul de Consiliere Profesională din Universitatea ,,Vasile Alecsandri” din Bacău va desfășura o campanie umanitară sub titulatura „*Împreună în bucuria dăruirii*”,proiect social aflat la a –IX- a ediție. Scopul vizat este strângerea de fonduri pentru întrajutorarea copiilor nevoiași din Bacău.

În cadrul proiectului, studenții Universității (dar şi persoane din exterior care au vrut să sprijine campania noastră) au realizat o serie de produse specifice sărbătorii Crăciunului: felicitări, produse handmade, quilling etc. Aceste produse vor fi comercializate la Arena Mall, sâmbătă (12.12.2015) și duminică (13.12.2015), în intervalul orar 18:00 – 20:00, de către studenții voluntari și reprezentanții Ligii studențești (principalii parteneri ai proiectului). Cu acest prilej va avea loc și un frumos program artistic, cu multe colinde românești, dar și din repertoriul internațional, susținut de echipa de voluntari ai Departamentului de Consiliere Profesională. Fondurile colectate în urma vânzărilor vor fii distribuite unor copii nevoiași sub forma unor pachete de Crăciun.

Prorector cu etica şi imaginea universităţii,

Conf. univ. dr. Cristina CÎRTIŢĂ-BUZOIANU